CELEX: 62015TN0296
Language: sk
Date: 2015-06-05 00:00:00
Title: Vec T-296/15: Žaloba podaná 5. júna 2015 – Industrias Químicas del Vallés/Komisia

3.8.2015   
            
            
               SK
            
            
               Úradný vestník Európskej únie
            
            
               C 254/19
            
         Žaloba podaná 5. júna 2015 – Industrias Químicas del Vallés/Komisia
   (Vec T-296/15)
   (2015/C 254/22)
   Jazyk konania: španielčina
   
      Účastníci konania
   
   
      Žalobkyňa: Industrias Químicas del Vallés, SA (Mollet del Vallès, Španielsko) (v zastúpení: C. Fernández Vicién, I. Moreno-Tapia Rivas a C. Vila Gisbert, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               neuplatňoval nariadenie Európskeho parlamentu a Rady č. 1107/2009 z 21. októbra 2009 o uvádzaní prípravkov na ochranu rastlín na trh, najmä článok 24 a bod 4 prílohy II tohto nariadenia,
            
         
               —
            
            
               zrušil vykonávacie nariadenie Komisie (EÚ) 2015/408 z 11. marca 2015 v rozsahu, v akom sa týka zahrnutia metalaxylu do zoznamu látok, ktoré sa majú nahradiť, obsiahnutého v jeho prílohe,
            
         
               —
            
            
               zaviazať Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na tom, že vykonávacie nariadenie bolo prijaté na základe protiprávneho predpisu, keďže nariadenie Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh je v rozpore s právom Európskej únie, pretože:
               
                           —
                        
                        
                           porušuje zásadu obozretnosti tým, že stanovuje mechanizmus náhrady účinných látok na základe hypotetických rizík, ktoré nie sú objektívne odôvodnené,
                        
                     
                           —
                        
                        
                           pokiaľ sa týka autorizovaných látok, porušuje zásadu proporcionality tým, že prekračuje to, čo je striktne nevyhnutné na dosiahnutie cieľa vysokej úrovne ochrany,
                        
                     
                           —
                        
                        
                           narúša hospodársku súťaž na vnútornom trhu tým, že presadzuje náhradu látok za daných podmienok a
                        
                     
                           —
                        
                        
                           porušuje povinnosť odôvodnenia vo vzťahu ku kritériu „značný podiel neúčinných izomérov,“ uvedenému v bode 4 prílohy II nariadenia (ES) č. 1107/2009.
                        
                     
         
               2.
            
            
               Druhý žalobný dôvod je založený na tom, že nariadenie (EÚ) č. 2015/408 porušuje povinnosť odôvodnenia, keďže chýba odôvodnenie zahrnutia metalaxylu do zoznamu látok, ktoré sa majú nahradiť na základe vedeckých a technických kritérií a porušuje zákaz diskriminácie vo vzťahu k metalaxylu-M.
            
         
               3.
            
            
               Tretí žalobný dôvod je založený na tom, že nariadenie (EÚ) č. 2015/408 porušuje zásadu proporcionality vo vzťahu k cieľom zníženia rizík pre zdravie a životné prostredie, ktoré presadzuje Európska únia.